CELEX: 62013CN0650
Language: sl
Date: 2013-12-09 00:00:00
Title: Zadeva C-650/13: Predlog za sprejetje predhodne odločbe, ki ga je vložilo Tribunal d'instance et de proximité de Bordeaux (Francija) 9. decembra 2013 – Thierry Delvigne proti Commune de Lesparre Médoc, Préfet de la Gironde

28.4.2014   
            
            
               SL
            
            
               Uradni list Evropske unije
            
            
               C 129/7
            
         Predlog za sprejetje predhodne odločbe, ki ga je vložilo Tribunal d'instance et de proximité de Bordeaux (Francija) 9. decembra 2013 – Thierry Delvigne proti Commune de Lesparre Médoc, Préfet de la Gironde
   (Zadeva C-650/13)
   2014/C 129/08
   Jezik postopka: francoščina
   
      Predložitveno sodišče
   
   Tribunal d'instance et de proximité de Bordeaux
   
      Stranke v postopku v glavni stvari
   
   
      Tožeča stranka: Thierry Delvigne
   
      Toženi stranki: Commune de Lesparre Médoc, Préfet de la Gironde
   
      Vprašanji za predhodno odločanje
   
   
               1.
            
            
               Ali je člen 49 Listine Evropske unije o temeljnih pravicah treba razlagati tako, da preprečuje, da bi se z določbo nacionalnega zakona ohranila prepoved – ki je poleg vsega nedoločna in nesorazmerna – da so osebe, obsojene pred začetkom veljavnosti milejšega kazenskega zakona, in sicer zakona št. 94-89 z dne 1. februarja 1994, deležne milejše kazni?
            
         
               2.
            
            
               Ali je člen 39 Listine Evropske unije o temeljnih pravicah, ki velja za volitve v Evropski parlament, treba razlagati tako, da z namenom, da se prepreči ustvarjanje neenakega obravnavanja med državljani držav članic Evropske unije, tem državam članicam nalaga, naj ne določijo splošne, nedoločne in avtomatske prepovedi izvrševanja državljanskih in političnih pravic?